Det gik voldsomt for sig, da et par i 70'erne vågnede og tog to tyve på fersk gerning natten til mandag i deres hjem i Skagen. Så voldsomt at de begge måtte til lægen. De blev dog i går anholdt, kunne TV2 Nord fortælle, efter at have snakket med Nordjyllands Politi. Igen i dag er der dog - og på trods af anholdelsen af de formodede tyve - stjålet lamper i den aller-nordiske by i regionen. Det fortæller politikommissær Peter Skovbak fra Nordjyllands Politi i Frederikshavn. - Der er åbenbart en lille smule rift om lamper, konstaterer han underspillet. Ved det nye indbrud fik tyvene med succes nuppet koster fra virksomheden Nordtek på Stålkajen i Skagen. - Indbruddet er foregået ved at der er brudt op og lige indefor vinduet, hang der en lampe, de har klippet ned stjålet, forklarer han. Indbruddet er sket mellem mandag eftermiddag, klokken 15.00 og til tirsdag klokken 15.00. Men det er jo foregået mellem mandag eftermiddag og tirsdag. Kan du udelukke samme gerningsmænd? - Det er ikke min formodning at der er relation til den sag fra mandag på Thorkildsvej, siger Peter Skovbak. Lampen er af ukendt mærke, nævner han i samme ombæring. Peter Skovbak oplyser at han ikke for nuværende har hørt fra vidner. Han hører derfor fortsat gerne fra nogen, der kunne tænkes at have set noget på politiets telefon 1-1-4.

Referat:
To blev overfaldet mandag, da de overraskede tyve, der ville nuppe deres lamper. Så galt gik det ikke i ny sag i samme by.